

 Rockwool A/S| 2.april 2025| Klaus Jørgen Sørensen

**Talepapir til Rockwools generalforsamling onsdag den 2.april 2025 kl. 15**

Tak til formanden og direktionen for en fyldig beretning og en god gennemgang af årsrapporten.

Mit navn er Klaus Jørgen Sørensen. Jeg repræsenterer Dansk Aktionærforening, som varetager de mindre aktionærers interesse. Vi arbejder for at udvikle en sund aktiekultur i Danmark. Dansk Aktionærforening er en forening med ca. 16.000 medlemmer.

Rockwool leverer en omfattende og transparent årsrapport og bæredygtighedsrapport.

Rockwool er et solidt selskab og har gennem årene leveret pæne resultater og som har fokus på klimamæssige udfordringer og den grønne omstilling, og hvordan Rockwool bidrager til at løse disse udfordringer.

God fremgang i decarbonisering og elektrificering af produktionslinjer. Udledning af co2 fra fabrikken Flums, Schweiz er reduceret med 75%. Ganske imponerende.

Rockwool står godt positioneret til fremtiden i forbindelse med nye krav fra EU til energieffektivisering af nybyggeri.

Velkommen til Jes Munk Hansen som ny CEO som efterflg. til mangeårig CEO Jens Birgersson .

2024 var et fantastisk år for Rockwool, hvor der i 2023 var en række udfordringer bl.a stigende renteniveau og fald i byggeaktiviteterne.

2024 udviste en stigning i både omsætningen og indtjeningen. Stigning i omsætning var stærk i specielt nordamerika og østeuropa, herunder Rusland, der leverede uventet to cifret omsætningsvækst.

Solide nøgletal:

EBIT margin 17,5% mod 14,3%

Forrentningen af egenkapitalen udgør 18,7% mod 14,4% i 2023.

Solid cash flow og nettogæld er 0.

Indtjeningen pr. aktie udgør kr. 192 mod kr. 134 i 2023

Udbytte pr. aktie stiger til kr. 63 mod kr. 43 pr. aktie i 2023. Derudover er det et program for tilbagekøb af aktier.

Aktiekursen for B-aktien er i 2024 steget med 29% mod 6% stigning i Stoxx Europe 600 Construction and Materials og 2% fald stigning i Nasdaq OMXC25. Den positive udvikling på aktiekursen er fortsat i 2025 med en stigning på ca. 12% pr. dags dato.

Afkastmæssigt og indtjeningsmæssigt har det således været et særdeles tilfredsstillende år for aktionærerne i Rockwool.

Stort tillykke hermed. Tak til ledelsen og medarbejdere for jeres indsats i det forløbne år.

Jeg har nogle afsluttende spørgsmål:

Spørgsmål:

1. Hvad er status på at få udbetalt indtjening fra Rusland med de restriktioner, der er fra russisk side vedr. udenlandske selskabers overførsler til udlandet ?
2. I årsrapporten anføres, at der er en risiko for at den russiske regering nationaliserer vestlige selskaber. Hvad vil det betyde økonomisk såfremt den russiske regering nationaliserer Rockwool ?
3. Hvordan vurderes Rockwools omsætning og indtjening i USA blive påvirket af eventuelle toldsatser indført på import fra Europa og andre lande ?

Tak for ordet.

 Klaus Jørgen Sørensen

Forløb af generalforsamlingen:

170 tilmeldt. Ca. 120 fremmødte i det flotte forårsvejr.85% af kapitalen var repræsenteret, så alle forslag stillet af bestyrelsen var sikret flertal for vedtagelse.

Der blev vedtaget aktiesplit 1:10.

Udover indlæg fra Dansk Aktionærforening var der indlæg fra ATP og to private aktionærer. Alle indlæg var positive med baggrund i Rockwools flotte årsresultat.

Formand Thomas Kähler gennemgik bestyrelsens beretning og hovedtal fra årsrapporten.

Dilemmaet med Rockwools 4 fabrikker blev igen adresseret. Fabrikkerne kører selvstændigt med leverancer fra Rusland til det russiske marked. Rockwool ønsker ikke at sælge fabrikkerne, da det vil være en dårlig løsning for Rockwool. Rockwool mener der er bedre forståelse for Rockwools position, men det er besværligt og den mindst dårlige løsning.

Rockwool donerer vedr. 2024 igen kr. 100 mio. til Ukraine Fonden, hvorefter den samlede donation er på kr. 500 mio. til hjælp til Ukraine, bl.a. til dieselgeneratorer, telte, nødhjælp mv.

25-30 mio. bygninger i EU skal energirenoveres senest i 2033 jf. EU lovgivning herom. Rockwool er i færd med at bygge yderligere 3 fabrikker, 1 i USA og 2 i Europa og planlægger at bygge yderligere to fabrikker for at kunne klare efterspørgslen efter Rockwools produkter. Rockwool har fokus på elektrificering af fabrikkerne for at reducere CO2 udslip.

Spørgsmål 1: Rockwool har de seneste tre år fået udbetalinger fra Rusland. Det tager tid og den seneste ansøgning er endnu ikke godkendt.

Spørgsmål 2:

Formanden ønskede ikke at svare på et hypotetisk spørgsmål vedr. evt. nationalisering af Rockwool, Rusland.

Spørgsmål 3:

Rockwool har lokal produktion i USA, hvorfor selskabet kun i mindre omfang vil blive påvirket f evt. told mod eksport til USA-